Foto: EPA-EFE/MOHAMED MESSARA Jazoir prezidenti Abdulaziz Buteflika iste’foga chiqish to‘g‘risida e’lon qilishni mo‘ljallamoqda. Bu haqda Reuters xabar berdi. Agentlik ma’lumotlariga ko‘ra, Buteflika mamlakat konstitutsiyasining 102-moddasiga muvofiq o‘z iste’fosi haqida e’lon qilishga tayyorgarlik ko‘ryapti. Ta’kidlanishicha, Jazoir prezidenti 2 aprel kuni bu haqdagi qaror to‘g‘risida ma’lum qilishni rejalashtirmoqda. Bundan oldin, Jazoir qurolli kuchlari bosh shtabi rahbari mamlakat prezidenti Abdulaziz Buteflikadan o‘z majburiyatlarini bajarishga layoqatsizligini e’lon qilishni talab etgandi.